Μεσαιωνική φιλοσοφία

Η Μεσαιωνική φιλοσοφία είναι η φιλοσοφία που αναπτύχθηκε κατά την περίοδο του Μεσαίωνα, δηλ. την περίοδο που εκτείνεται από την πτώση της Δυτικής Ρωμαϊκής Αυτοκρατορίας τον 5ο αιώνα μέχρι την Αναγέννηση τον 15ο αιώνα. Η μεσαιωνική φιλοσοφία, που θεωρείται ως μια ανεξάρτητη φιλοσοφική έρευνα, ξεκίνησε στη Βαγδάτη στα μέσα του 8ου αιώνα και στη Γαλλία, στην αυλή του Καρλομάγνου, το τελευταίο τέταρτο του 8ου αιώνα. Ορίζεται αφενός από τη διαδικασία ανακάλυψης του αρχαίου πολιτισμού που αναπτύχθηκε στην Ελλάδα και τη Ρώμη κατά τη διάρκεια της κλασικής περιόδου και αφετέρου από την ανάγκη αντιμετώπισης των θεολογικών προβλημάτων και την ενσωμάτωση του ιερού δόγματος στην κοσμική μάθηση.

Η ιστορία της μεσαιωνικής φιλοσοφίας χωρίζεται σε δυο κύριες περιόδους : η πρώτη περίοδος πραγματοποιείται στη Λατινική Δύση από τον πρώιμο μεσαίωνα μέχρι τον 12ο αιώνα όταν τα έργα του Αριστοτέλη και του Πλάτωνα ανακαλύφθηκαν ξανά, μεταφράστηκαν και μελετήθηκαν ; η δεύτερη περίοδος είναι η "χρυσή εποχή" του 12ου, 13ου και 14ου αιώνα στη Λατινική Δύση όταν κορυφώθηκε η ανάκαμψη της αρχαίας φιλοσοφίας και έγινε η υποδοχή των Αράβων σχολιαστών της και σημαντικών εξελίξεων στους τομείς της φιλοσοφίας, της θρησκείας, της λογικής και της μεταφυσικής.

Η Εποχή του Μεσαίωνα αντιμετωπίστηκε δυσφημιστικά από τους αναγεννησιακούς ανθρωπιστές, οι οποίοι τη θεωρούσαν ως μια βάρβαρη "μεσαία περίοδο" μεταξύ της κλασικής εποχής του ελληνικού και του ρωμαϊκού πολιτισμού και της αναγέννησης του κλασικού πολιτισμού. Οι σύγχρονοι ιστορικοί θεωρούν ότι η Εποχή του Μεσαίωνα είναι μια εποχή φιλοσοφικών εξελίξεων, επηρεασμένων σε μεγάλο βαθμό από τη θεολογία του χριστιανισμού. Ένας από τους πιο αξιοσημείωτους στοχαστές της περιόδου, ο Θωμάς Ακινάτης, δεν θεώρησε ποτέ τον εαυτό του φιλόσοφο και επέκρινε τους φιλοσόφους επειδή "απείχαν από τη σωστή και αληθινή σοφία".

Τα προβλήματα που συζητήθηκαν κατά τη διάρκεια αυτής της περιόδου είναι η σχέση της πίστης με τον λόγο, η ύπαρξη και η απλότητα του Θεού, ο σκοπός της θεολογίας και της μεταφυσικής, τα προβλήματα της γνώσης και της εξατομίκευσης.

Παραπομπές

Περαιτέρω μελέτη

Εξωτερικοί σύνδεσμοι 

The London Philosophy Study Guide  offers many suggestions on what to read, depending on the student's familiarity with the subject: Medieval Philosophy 
*Medieval Philosophy Electronic Resources
Article Philosophy at The Catholic Encyclopedia
Some medieval Jewish philosophers
Medieval Natural Philosophy and the Church by James Hannam
The Fathers, the Scholastics, and Ourselves by von Balthasar
Medieval Philosophy and Theology journal
 ALCUIN – Regensburger Infothek der Scholastik – Huge database with information on biography, text chronology, editions.